বাতৰি । Page 59 । News Next One\nCoronaক লৈ 'বি ছিৰিয়াছ'! ১৩০ কোটি ভাৰতীয়ৰ বাবে মাত্ৰ ৪০ হাজাৰ ভেণ্টিলেটৰ\nনতুন দিল্লী/গুৱাহাটীঃ কৰ'নাক ৰুধিবলৈ দেশৰ কেবাখনো ৰাজ্যই ঘোষণা কৰিছে লকডাউন। চীনৰ পিছত ইটালীত ইতিমধ্যে ভয়াৱহ ৰূপ ধাৰণ কৰিছে এই ভাইৰাছবিধে। কৰ'নাৰ ফলত ইটালীৰ দৰে উন্নত দেশৰ চিকিৎসালয়ত দেখা গৈছে হাহাকাৰ পৰিস্থিতি। এনে পৰিপ্ৰেক্ষিতত ভাৰতত কৰ'নাই ভয়াৱহ গণসংক্ৰমণৰ ৰূপ ল'লে কেনে অবৰ্ণনীয় পৰিৱেশৰ সৃষ্টি হ'ব সেয়া সহজেই অনুমেয়।\nভাৰতত ভেণ্টিলেটৰ কিমান আছে?\nলকডাউন নামানিলেই জেললৈ প্ৰেৰণ! এইবাৰ আৰু কঠোৰ কেন্দ্ৰ চৰকাৰ\nনতুন দিল্লীঃ কৰ'না ভাইৰাছক লৈ বিশ্বৰ ভিন্ন প্ৰান্তৰ দেশসমূহৰ লগতে উদ্বিগ্ন হৈ পৰিছে ভাৰতো। কিন্তু এতিয়াও বহুতেই 'লকডাউন'ক গুৰুত্ব সহকাৰে লোৱা নাই বুলি ধাৰণা কৰিছে প্ৰধানমন্ত্ৰী নৰেন্দ্ৰ মোদীয়ে। দেওবাৰে আহ্বান জনোৱা 'জনতা কাৰ্ফিউ'ত ঠায়ে ঠায়ে উদ্ভৱ হোৱা পৰিস্থিতিৰ কথা জানিব পাৰি এতিয়া লকডাউনক লৈ অধিক কঠোৰ হৈ পৰিছে কেন্দ্ৰীয় চৰকাৰ।\nমুম্বাইত Coronaত আক্ৰান্ত ফিলিপাইনছৰ নাগৰিকৰ মৃত্যু\nমুম্বাইঃ কৰ'না ভাইৰাছত আক্ৰান্ত হৈ ভাৰতত মৃত্যু হ'ল আন এজন লোকৰ। অৱশ্যে মৃত্যু হোৱা লোকজন ফিলিপাইনছৰহে নাগৰিক। বিদেশী লোকসহ এই পৰ্যন্ত ভাৰতত কৰ'নাৰ ফলত নিহত লোকৰ সংখ্যা হৈছেগৈ ৯জন। ইয়াৰে ৭ জন ভাৰতীয়।\nফিলিপাইনছৰ নাগৰিকজন কিছুদিন পূৰ্বে ভাৰতলৈ আহি মুম্বাইত ভৰি থৈছিল। যোৱা ১৩ মাৰ্চত শাৰীৰিক অসুস্থতাৰ বাবে তেওঁক চিকিৎসালয়ত ভৰ্তি কৰোৱা হয়। প্ৰথমে তেওঁক মুম্বাইৰ কস্তুৰবা হাস্পতলাত ভৰ্তি কৰোৱা হয় আৰু পিছলৈ এখন ব্যক্তিগত চিকিৎসালয়লৈ স্থানান্তৰ কৰে।\nফুটিল ফটকা, ওলাল সমদল! 'জনতা কাৰ্ফিউ' হ'লনে ১০০ শতাংশ সফল?\nগুৱাহাটীঃ জনতা কাৰ্ফিউ। ঠিকেঠাকেই আগবাঢ়িছিল সকলো। দিনটোৰ পৰিৱেশ ইমানেই নিমাওমাও হৈ পৰিছিল যে সেয়া দেখা পালে হয়তো কৰ'না ভাইৰাছেও নিজৰ অস্তিত্বক লৈ আতংকিত হৈ পৰিবলৈ বাধ্য হ'লহেতেন। কিন্তু সন্ধিয়া ঠিক ৫ বজাৰ লগে লগে সলনি হৈ পৰে সমগ্ৰ দৃশ্যপট। প্ৰধানমন্ত্ৰী নৰেন্দ্ৰ মোদীয়ে জনোৱা আহ্বানৰ অৰ্থ ওলোটাকৈ বুজি দেশৰ ভিন্ন প্ৰান্তৰ বহুতেই পাহৰি পেলালে যে দিনটোৰ 'জনতা কাৰ্ফিউ'ৰ মূল উদ্দেশ্যই আছিল সামাজিক দূৰত্ব বৰ্তাই ৰখা।\nকৰ'নাক ৰুধিবলৈ জনতা কাৰ্ফিউলৈ পূৰ্ণ সহাৰি কাৰ্বি আংলংবাসীৰ\nকেৱল নিগেটিভেই নে? Corona ভাইৰাছৰো আছে এইসমূহ 'পজিটিভ দিশ'...\nকৰ'না ভাইৰাছক লৈ সমগ্ৰ বিশ্বতে দেখা দিছে এক অভাৱনীয় পৰিৱেশ। প্ৰতিজন লোকেই সন্মুখীন হৈছে সমস্যাৰ। বহুতেই প্ৰিয়জনক হেৰুৱাবলগীয়াত পৰিছে। বহুতে ৰোগত আক্ৰান্ত হৈ কটাবলগীয়া হৈছে শংকাময় সময়। কেৱল চহৰেই নহয়, বহুকেইখন দেশো সম্পূৰ্ণৰূপে লকডাউন হৈ থাকিবলগীয়াত পৰিছে। কোৱাৰেণ্টাইনত আছে লাখ লাখ লোক। শোচনীয় হৈ পৰিছে অৰ্থব্যৱস্থা। সংস্থাপন হেৰুৱাইছে অগণন লোকে।\nনিলাক্ষী হাজৰিকা। প্ৰবাসী অসমীয়া। কৰ্মসূত্ৰে বৰ্তমান লণ্ডনৰ বাসিন্দা। ঘৰ লখিমপুৰৰ মইনাপাৰাত। গ্ৰেট ব্ৰিটেইনত কৰ'নাৰ ফলত সৃষ্টি হোৱা পৰিস্থিতিৰ চাক্ষুষ অভিজ্ঞতা বিৱৰি লখিমপুৰত থকা ভাতৃলৈ তেওঁ প্ৰেৰণ কৰিছে অডিঅ' মেছেজ। প্ৰবাসী এইগৰাকী অসমীয়াই কোনোপধ্যেই বিচৰা নাই যে অসমতো চীন-ইউৰোপৰ দৰে অৱস্থা হওক। কিয়নো তেওঁ ভালকৈয়ে জানে যে ইয়াৰ চিকিৎসা ব্যৱস্থাৰ সবিশেষ। সেই তেওঁ ভাতৃক বাৰম্বাৰ কৈছে যাতে নিজে সাৱধান হৈ থকাৰ লগতে ছ'চিয়েল মিডিয়াৰ জৰিয়তে সকলোকে সজাগ কৰি তোলাৰ চেষ্টা চলায়।
